הארי מגווייר

ג'ייקוב הארי מגווייר (באנגלית: Jacob Harry Maguire; נולד ב-5 במרץ 1993) הוא כדורגלן אנגלי המשחק בעמדת הבלם במנצ'סטר יונייטד ובנבחרת אנגליה. מגווייר, יליד שפילד, דרום יורקשייר, החל לשחק בגיל צעיר במחלקת הנוער של הקבוצה המקומית שפילד יונייטד. באפריל 2011, תוך מאבקי מניעת ירידת ליגה של שפילד, קודם מגווייר לקבוצה הבוגרת. את הופעת הבכורה שלו ערך כאשר נכנס כמחליף במחצית, בהפסד הביתי 0–2 לקארדיף סיטי. למרות ההפסד זכה מגווייר בתואר איש המשחק. בהמשך העונה ערך ארבע הופעות נוספות, אך לא הצליח למנוע את ירידת קבוצתו לליגה השלישית באנגליה. במשחק פתיחת עונת 2011/2012 כבש מגווייר בניצחון 2–0 על אולדהאם אתלטיק. לאחר שביסס את מעמדו כשחקן הרכב בשפילד, ופתיחת עונה טובה, האריך את חוזהו בקבוצה באוקטובר 2012. על יכולתו הטובה בעונה זו זכה הן בתואר השחקן הצעיר של העונה בשפילד והן בתואר שחקן העונה של שפילד. ה-BBC בחר במגווייר לקבוצת העונה בליגה השלישית. בעונה הבאה המשיך מגווייר את יכולתו הטובה. באוקטובר 2012 כבש צמד בניצחון 4–1 על נוטס קאונטי במסגרת פרס הפוטבול ליג. בפברואר 2013, בגיל 19 בלבד, ערך את הופעתו ה-100 עבור שפילד יונייטד, במשחק שנגמר בתוצאת תיקו ללא שערים, מול לייטון אוריינט. ב-29 ביולי 2014 חתם מגווייר בהאל סיטי לשלוש עונות, בעסקה ששוויה 2.5 מיליון פאונד. בפברואר 2015 הושאל בעסקה קצרת-טווח לוויגאן את'לטיק. ב-25 באוקטובר 2016 כבש את שער הבכורה שלו במדי האל, בניצחון 2–1 על בריסטול סיטי, במסגרת גביע הליגה. באפריל 2017 ענד לראשונה מגווייר את סרט הקפטן, בניצחון הפרמייר ליג 4–2 על מידלסברו. במשחק זה כבש גם את שערו הראשון בפרמייר ליג. ב-15 ביוני 2017, עם ירידת הליגה של האל, חתם מגווייר לחמש שנים בלסטר סיטי, ששילמה להאל 17 מיליון לירות שטרלינג עבורו. בעונת הבכורה שלו בלסטר, שיחק מגווייר בכל משחקי הליגה של הקבוצה, הציג יכולות מרשימות ובמהלך עונה זו זכה לראשונה לזימון לנבחרת אנגליה. בסך הכל ערך מגווייר באותה עונה 44 הופעות בכל המסגרות, וכבש שני שערים, שניהם בפרמייר ליג. לאחר הופעתו המוצלחת במונדיאל 2018, החלו שמועות על מעבר אפשרי של מגווייר לקבוצות צמרת באנגליה. לבסוף נשאר מגווייר בלסטר. במחזור השלישי של עונת 2018/2019, במשחק מול סאות'המפטון כבש מגווייר את שער הניצחון, מבעיטה מחוץ לרחבה. ב-29 בספטמבר 2018 כבש שער נוסף, בנגיחה, בניצחון החוץ 0–2 על ניוקאסל יונייטד. ב-5 באוגוסט 2019 חתם מגווייר לשש שנים במנצ'סטר יונייטד עבור 80 מיליון ליש"ט, והפך לשחקן ההגנה היקר בהיסטוריה. הוא ערך את הופעת הבכורה שלו בקבוצה ב-11 באוגוסט, בניצחון 4–0 על צ'לסי במחזור הליגה הראשון. מגווייר זומן לראשונה לסגל נבחרת אנגליה עד גיל 21 בנובמבר 2012, למשחק ידידות מול צפון אירלנד. הוא נכנס בדקה ה-60 כמחליף, בניצחון האנגלים 2–0. באוגוסט 2017 זומן מגווייר לראשונה לסגל נבחרת אנגליה הבוגרת, לצמד משחקי מוקדמות מונדיאל 2018 מול מלטה ומול סלובקיה. הוא ערך את הופעת הבכורה שלו במדים הלאומיים בניצחון החוץ 1–0 על ליטא, במשחק שהיה האחרון של אנגליה בקמפיין המוקדמות המוצלח. מגווייר נכלל בסגלו של מאמן הנבחרת גארת' סאות'גייט, למונדיאל 2018. בטורניר עצמו בישל מגווייר להארי קיין את שער הניצחון במשחק הראשון של אנגליה, מול תוניסיה. ב-7 ביולי 2018, בשלב רבע הגמר, במשחק מול שוודיה, כבש מגווייר את שער הבכורה שלו במדי הנבחרת, בנגיחה בדקה ה-30. נכלל בסגל נבחרת אנגליה לטורניר מונדיאל 2022. אחיו של מגווייר, ג'ו ולורנס, הם גם כדורגלנים. ב-21 באוגוסט 2020, נעצר מגווייר באי היווני מיקונוס, לאחר שהיה מעורב לכאורה בקטטה. מנצ'סטר יונייטד הודיעה בהודעה רשמית כי מגווייר "משתף פעולה באופן מלא עם הרשויות היווניות". מגווייר הופיע בבית המשפט באי ב-22 באוגוסט, לאחר יומיים בהן ישב במעצר. הוא שוחרר ממעצר כשמשפטו נדחה עד ל-25 באוגוסט. ב-25 באוגוסט הורשע מגווייר בכל האישומים כנגדו, ונמצא אשם בתקיפה בנסיבות מחמירות, התנגדות למעצר ושוחד. מגווייר נעדר מפסק הדין. מנצ'סטר יונייטד גביע הליגה האנגלית: 2022/2023 אנגליהאנגליה סגנות היורו: 2020 מקום שלישי בליגת האומות: 2018/19 אישיים נבחרת העונה בליגה השלישית באנגליה - 2011/12, 2012/13, 2013/14 שחקן החודש בפוטבול ליג - אוגוסט 2011 שחקן העונה של שפילד יונייטד - 2011/12, 2012/13, 2013/14 השחקן הצעיר של העונה של שפילד יונייטד - 2011/12 שחקן העונה של האל סיטי על פי בחירת האוהדים - 2016/17 שחקן העונה של לסטר סיטי - 2017/18 שחקן העונה של לסטר סיטי על פי בחירת האוהדים - 2017/18 נבחרת העונה בליגה האירופית: 2020/21 נבחרת הטורניר ביורו: 2020 שחקן החודש בפרמיירליג: נובמבר 2023 מדיה וקבצים בנושא הארי מגווייר בוויקישיתוף הארי מגווייר, ברשת החברתית פייסבוק הארי מגווייר, ברשת החברתית אקס (טוויטר) הארי מגווייר, ברשת החברתית אינסטגרם הארי מגווייר, ברשת החברתית טיקטוק הארי מגווייר, באתר Transfermarkt הארי מגווייר, באתר Soccerway הארי מגווייר, באתר BDFutbol הארי מגווייר, באתר WorldFootball.net הארי מגווייר, באתר National Football Teams הארי מגווייר, באתר FootballDatabase.eu הארי מגווייר, באתר ESPN עמוד השחקן, באתר לסטר סיטי עמוד השחקן, באתר התאחדות הכדורגל האנגלית מתן בכור‏, לב הארי: על עלייתו המטאורית של הארי מגווייר בנבחרת אנגליה, באתר וואלה, 11 ביולי 2018 גיא רייט, ‏לפעמים חלומות מתגשמים: סיפורו המופלא של הארי מגווייר, באתר ‏מאקו‏, 8 ביולי 2018 הארי מגווייר חתם במנצ'סטר יונייטד: "זו הזדמנות אדירה עבורי", באתר וואלה, 5 באוגוסט 2019 England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית) Manchester United captain Harry Maguire in Greek court after 'hitting police officer', Sky News (באנגלית) מערכת ONE, צרות ביונייטד: מגווייר נמצא אשם בתקרית ביוון, באתר ONE, ‏25 באוגוסט 2020